b'\n_START_ARTICLE_\nCroatia Records\n_START_SECTION_\nPovzetek\n_START_PARAGRAPH_\nCroatia Records d.d. je delni\xc5\xa1ka dru\xc5\xbeba, ki jo trenutno vodi direktor \xc5\xbdelimir Babogredac, znani tonski mojster. Zalo\xc5\xbeba izdaja razli\xc4\x8dne zvrsti glasbe \xc5\xa1tevilnih znanih hrva\xc5\xa1kih in tudi tujih glasbenih izvajalcev kot so Dra\xc5\xbeen Ze\xc4\x8di\xc4\x87, Arsen Dedi\xc4\x87, Mi\xc5\xa1o Kova\xc4\x8d, Josipa Lisac, Goran Bare, Te\xc5\xa1ka industrija, Thompson, Maksim Mrvica, Crvena jabuka, Jelena Rozga, Novi fosili, Op\xc4\x87a opasnost, Rade \xc5\xa0erbed\xc5\xbeija, Jacques Houdek, Parni valjak, Lete\xc4\x87i odred, Mladen Grdovi\xc4\x87, Dino Dvornik, Dino Merlin, Hari Ron\xc4\x8devi\xc4\x87, Adastra, Radojka \xc5\xa0verko, Klapa Sveti Florijan, Giuliano, Dje\xc4\x8daci, Mate Buli\xc4\x87, Disciplin a Kitschme, Srebrna krila, Divlje jagode, Bosutski be\xc4\x87ari in drugi._NEWLINE_Danes Croatia Records obvladuje 70% hrva\xc5\xa1kega glasbenega trga. Kot naslednica zalo\xc5\xbebe Jugoton, od katere je prevzela ob\xc5\xa1iren glasbeni in video arhiv, se Croatia Records ukvarja tudi s ponovnimi izdajami digitalno remasteriziranih albumov nekdanjih jugoslovanskih izvajalcev. Zaradi ponovnega povpra\xc5\xa1evanja po gramofonskih plo\xc5\xa1\xc4\x8dah, se je zalo\xc5\xbeba odlo\xc4\x8dila izdajati tudi gramofonske plo\xc5\xa1\xc4\x8de.\n_START_SECTION_\nHrva\xc5\xa1ka samostojnost\n_START_PARAGRAPH_\nPo tranziciji iz socializma v parlamentarno demokracijo leta 1989, se je pojavilo vpra\xc5\xa1anje hrva\xc5\xa1ke neodvisnosti. Kmalu po razglasitvi neodvisnosti Hrva\xc5\xa1ke in razpadu Jugoslavije se je zalo\xc5\xbeba leta 1991 preimenovala iz Jugotona v Croatia Records. Isto\xc4\x8dasno sta se konkuren\xc4\x8dni zalo\xc5\xbebi PGP RTB in ZKP RTV Ljubljana prav tako preimenovali v PGP-RTS in ZKP RTV Slovenija. Zalo\xc5\xbeba je bila podedovana s strani sedaj neodvisne Republike Hrva\xc5\xa1ke in je bila kmalu privatizirana. Od leta 2000 zalo\xc5\xbebo Croatia Records upravljajo profesionalci iz glasbene industrije, ki so zdru\xc5\xbeeni v podjetju AUTOR d.o.o. Od leta 2001 pa do svojega odstopa leta 2006, je zalo\xc5\xbebo vodil glasbenik Miroslav \xc5\xa0koro.\n_START_SECTION_\nGlasbene zvrsti\n_START_PARAGRAPH_\nPop, rock, zabavna, instrumentalna, klasi\xc4\x8dna glasba, jazz, etno glasba in narodna glasba.\n_START_SECTION_\nIzvajalci\n_START_PARAGRAPH_\nDra\xc5\xbeen Ze\xc4\x8di\xc4\x87, Arsen Dedi\xc4\x87, Mi\xc5\xa1o Kova\xc4\x8d, Josipa Lisac, Dino Dvornik, Goran Bare, Te\xc5\xa1ka industrija, Thompson, Kemal Monteno, \xc5\xbdeljko Bebek, Maksim Mrvica, Crvena jabuka, Jelena Rozga, Novi fosili, Op\xc4\x87a opasnost, Rade \xc5\xa0erbed\xc5\xbeija, Jacques Houdek, Parni valjak, Lete\xc4\x87i odred, Mladen Grdovi\xc4\x87, Dino Merlin, Meja\xc5\xa1i, Adastra, Radojka \xc5\xa0verko, Dje\xc4\x8daci, Mate Buli\xc4\x87, Lana Jur\xc4\x8devi\xc4\x87, Bu\xc4\x91enje, Bang Bang, Gatuzo, Ante Cash, Srebrna krila, Divlje jagode, Maja \xc5\xa0uput, Bosutski be\xc4\x87ari, Prljavo kazali\xc5\xa1te in drugi.'